Ժոսլեն Անգլոմա

**Ժոսլեն Անգլոմա** (, օգոստոսի 7, 1965, Լես Աբիմես, Գվադելուպա), ֆրանսա-գվադելուպացի ֆուտբոլային պաշտպան է։ Ելույթ է ունեցել գվադելուպական «Էտուալ» ակումբի կազմում։ Հանդիսացել է ակումբի ամենատարեց ֆուտբոլիստը։ 2007 թվականին ավարտել է ֆուտբոլիստի կարիերան։

## Ակումբային կարիերան
Ֆուտբոլային կարիերան սկսել է գվադելուպական «Էտուալ» ակումբում, որտեղ էլ նրան նկատեցին «Ռենի» սկաուտները։ Գալով Ֆրանսիա և «Ռենի» կազմում երեք տարի հանդես գալուց հետո, Ժոսլենը տեղափոխվում է «Լիլ»։ Նրա խաղը ֆուտբոլիստի վրա բևեռում է ֆրանսիական գեր-ակումբների ուշադրությունը, և 1990 թ. անցնում է «ՊՍԺ»։ Չնայած այն բանին, որ նա հաճախ էր հայտնվում հիմնական կազմում, սակայն նա այդպես էլ չհարմարվեց նոր թիմում։ Ղեկավարությունը ընդառաջեց Անգլոմայի խնդրանքներին և նրան բաց թողեց Մարսելի «Օլիմպիկ»։ «Օլիմպիկում» նա արագ դարձավ հիմնական կազմի խաղացող։ 1993 թ. նա «Օլիմպիկի» հետ հաղթեց Չեմպիոնների լիգայում, սակայն ակումբի նախագահ Բերնար Տապիի հետ կապված կոռուպցիոն սկանդալի պատճառով ստիպված եղավ թիմի մյուս առաջատարների հետ թողնել թիմը և տեղափոխվել Իտալիա։ Անցկացնելով միա քանի սեզոն «Տորինոյում» և «Ինտերում», Անգլոման չկարողացավ հաղթել ոչ մի մրցաշարում։ «Ինտերի» հետ նրա ամենամեծ նվաճումը ՈւԵՖԱ-ի գավաթի եզրափակիչ հասնելն էր։ Ժոսլենի կարիերայում ամենահաջողակ ակումբը հանդիսացավ «Վալենսիան», որի կազմում նա նվաճեց մի քանի մրցանակներ Իսպանիայում և երկու անգամ դուրս եկավ Չեմպիոնների լիգայի եզրափակիչ։ 2002 թ. Անգլոման ավարտեց իր ֆուտբոլիստի կարիերան, սակայն մի քանի տարի անց այն վերսկսեց իր հարազատ «Էտուալ» ակումբում։

## Կարիերան Ֆրանսիայի հավաքականում
Խաղալով «Ռենում»՝ Անգլոման հրավեր ստացավ Ֆրանսիայի երիտասարդական հավաքական, որի կազմում դարձավ 1988 թ. Եվրոպայի երիտասարդական առաջնության հաղթող։ Առաջին հրավերը Ֆրանսիայի ազգային հավաքական նա ստացավ 1990 թ.: Նրա կազմում անց է կացրել է 37 հանդիպում և խփել մեկ գոլ։ Մասնակցել է Եվրոպայի երկու առաջնությունների։ 1996 թ. Եվրոպայի առաջնությունում Ֆրանսիան Անգլիայի հետ կիսեց երրորդ տեղը, որից հետո Անգլոման ավարտեց ելույթները Ֆրանսիայի հավաքականում։

## Կարիերան Գվադելուպայի հավաքականում
Վերադառնալով պատմական հայրենիք և վերսկսելով ֆուտբոլիստի պրոֆեսիոնալ կարիերան՝ Անգլոման հրավեր ստացավ Գվադելուպայի հավաքական։ Դա հնարավոր դարձավ այն բանի շնորհիվ, որ Գվադելուպան ՖԻՖԱ-ի անդամ չէ (ԿՈՆԿԱԿԱՖ-ի հատուկ կանոնակարգի համաձայն գվադելուպական արմատներով ֆրանսիացի ֆուտբոլիստները կարող են խաղալ Գվադելուպայի հավաքականի կազմում, եթե վերջին հինգ տարիների ընթացքում հանդես չեն եկել Ֆրանսիայի հավաքականում)։ Անգլոմայի հետ Գվադելուպան հասավ հրաշալի արդյունքի՝ Կանադայի հետ կիսելով 2007 թ. ԿՈՆԿԱԿԱՖ-ի ոսկե գավաթում երրորդ տեղը։ Դրանից հետո Անգլոման հայտարարեց հավաքականում իր կարիերայի ավարտի մասին։

## Միջազգային գոլերը

## Տիտղոսներ և նվաճումներ
* Ֆրանսիայի չեմպիոն **1991/1992**
* Իսպանիայի գավաթի հաղթող **1998/1999**
* Իսպանիայի սուպերգավաթի հաղթող **1999**
* Իսպանիայի չեմպիոն **2001/2002**
* Գվադելուպայի չեմպիոն **2006/2007**
* ՈւԵՖԱ-ի գավաթի եզրափակչի մասնակից **1996/1997**
* ՈւԵՖԱ-ի չեմպիոնների լիգայի հաղթող **1992/1993**
* ՈւԵՖԱ-ի չեմպիոնների լիգայի եզրափակչի մասնակից **1999/2000**, **2000/2001**
* Եվրոպայի երիտասարդական առաջնության չեմպիոն **1988**
* Եվրոպայի առաջնությունում երրորդ տեղ **[[Ֆուտբոլի Եվրոպայի առաջնություն 1996|1996]]**
* ԿՈՆԿԱԿԱՖ-ի ոսկե գավաթում երրորդ տեղ **[[ԿՈՆԿԱԿԱՖ-ի ոսկե գավաթ 2007|2007]]**
* Ընդգրկվել է 1992 թ. Եվրոպայի առաջնության խորհրդանշական հավաքականում
* Ընդգրկվել է 2007 թ. ԿՈՆԿԱԿԱՖ-ի ոսկե գավաթի խորհրդանշական հավաքականում

## Արտաքին հղումներ
* 123football.com կայքում ,
* ՖԻՖԱ-ի կայք ,
* RSSSF-ի արխիվ (),
* fannet.org կայքում ,
* footballdatabase.eu կայքում,
* fff.fr, afterfoot.fr կայքում (),
* weltfussball.de կայքում ()

Կատեգորիա:1965 ծնունդներ
Կատեգորիա:Գվադելուպացի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորինոյի ֆուտբոլիստներ
Կատեգորիա:Օգոստոսի 7 ծնունդներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ